મિથુન : સપ્તાહના આરંભે તા. 25ના રોજ આપ સામાજિક કાર્યમાં વ્યસ્ત રહેશો. તમારા વ્યક્તિત્વ વિકાસ માટે સૌંદર્ય પ્રસાધનો અને બ્યૂટી ટ્રીટમેન્ટ પાછળ ખર્ચ કરો તેવી સંભાવના પણ છે. સ્વાસ્થ્ય સંબંધી પરેશાની ઓછી થઇ શકે છે. મિત્રોનો સાથ-સહકાર મેળવશો. પ્રણય સંબંધોમાં ઉતર-ચઢાવ રહેશે. આવકના સ્ત્રોત પર ધ્યાન આપવું અત્યંત આવશ્યક છે. તા. 26 અને 27 દરમિયાન આપ માતા-પિતા સાથે સમય પસાર કરશો. માં-બાપ સાથે આનંદની લાગણી અનુભવશો. આ સમય લાગણી ભર્યા સંબંધોમાં નવી ઉષ્માનો સંચાર કરશે. આપ આવકનું નવું માધ્યમ ઉભું કરી શકશો. તા 27 થી શુક્ર આપની રાશિથી અગિયારમાં સ્થાનમાં ભ્રમણ કરશે. આપની મોજશોખની ચીજોમાં રૂચિ અને આનંદ પ્રમોદમાં વધશે. સ્વાસ્થ્ય એકંદરે સારું રહેશે છતાં સાવધાની રાખવી જરૂરી છે. સંતાનથી ખુશી મળશે. તા. 28, 29 અને તા. 30 બપોર સુધી જીવનસાથી જોડેના સંબંધોમાં સુધારો આવશે. આપ તણાવમુક્ત રહેશો. આપના ઉપરી અધિકારી સાથે આપનો તાલમેલ સારો રહેશે. ટુંકી મુસાફરીના યોગ છે. પ્રિયજનો તરફથી આપને ભેટ-સોગાદ મળી શકે છે. વ્યાપારમાં નવો કોન્ટ્રેકટ મેળવી શકો છો. આપ વ્યવસાય માટે નવા સંપર્ક સ્થાપી શકશો. તા. 30 બપોર પછી કે પછી તા. 31 દરમિયાન સમય ખરાબ છે. આપનો કોઈની જોડે બિનજરૂરી વિવાદ થઇ શકે છે. આપની કોઈ અંગત વ્યક્તિ સાથે મનદુઃખ થવાથી સંબંધો વણસી શકે છે.